ร้านกาแฟอยู่ที่วังพญาไท รอบๆสวยและเดินดูได้เพลินๆ มีมุมถ่ายรูปมากมาย ข้างในร้านมีประมาณ 12 โต๊ะ ค่อนข้างกว้างทำให้ไม่อึดอัด เมนูมีทั้งกาแฟ ชา ขนมเค้ก วาฟเฟิล ขนมปังปิ้ง และอาหารหลายอย่าง ราคาก็เรตร้านกาแฟปรกติ แอบราคาสูงนิดนึง แต่โอเคกับบรรยากาศค่ะ
ถ้าไปตอนเที่ยงๆ คนอาจเยอะและโต๊ะอาจเต็มนะคะ วันที่ไปสั่งมาลองแค่เครปเค้กชาไทย เอสเพรสโซช็อต เครปเค้กเนื้อนุ่ม ตัวเครปบาง ครีมก็ปรกติ ซอสที่ราดเป็นซอสชาไทย ไม่หวานดีค่ะ ชอบ กินได้เพลินๆ เอสเพรสโซ่ไม่แนะนำ คือปรกติชอบเอสเพรสโซมาก ชอบเอสเพรสโซที่ไม่ขมปี๋ รสนุ่มๆ แต่เอสเพรสโซ่ที่นี่เกือบจะขมปี๋แล้วล่ะค่ะ 
ก่อนกลับสั่งเค้กชาไทยกลับบ้าน พร้อมกับเค้กมะม่วงเสาวรส (วันที่ไปมีแค่เค้กที่ว่ามากับเค้กราสเบอร์รี่เลมอน แล้วก็บลูเบอร์รี่ครัมเบิลนะคะ) แล้วก็สั่งชาเย็นหวานน้อยๆมาจิบอีกแก้วนึง (ซึ่งก็ยังหวานไปนิดดดดอยู่ดี) ใจจริงอยากลองชิมชาเขียวแต่ชาเขียวหมด โอกาศหน้าคงมาลองอาหารคาวบ้างค่ะ แล้วก็คงถือโอกาสเดินชมวังพญาไทไปด้วยเลย